วอนให้โอกาส 3 ด.ช.อนาจาร ป.1 ยัน แม่เด็กหญิงรับเงินไปแล้ว 7 หมื่น 
ผู้ปกครอง ด.ช.รุมอนาจาร ถ่ายคลิป เด็กหญิง ป.1 วอนสังคมให้โอกาสเด็กทั้ง 3 คน เผยหลังเกิดเหตุได้จ่ายค่าเสียหายให้ไปแล้วคนละ 3 หมื่น แม่เด็กคนที่ถูกกระทำ รับเงินแล้วหายตัวไปพร้อมพ่อใหม่ทำให้พ่อจริงเข้าร้องมูลนิธิปวีณาฯ และแจ้งความวันที่ 21 ก.พ. ผู้สื่อข่าวรายงานกรณีมีพ่อของเด็กนักเรียนหญิงวัย 7 ขวบ ชั้นประถมศึกษาปีที่ 1 โรงเรียนแห่งหนึ่งในพื้นที่อำเภอครบุรี จังหวัดนครราชสีมา นำลูกสาวเข้าร้องเรียนต่อมูลนิธิปวีณาหงสกุลเพื่อเด็กและสตรี เพื่อขอความเป็นธรรม เนื่องจากบุตรสาวถูกรุ่นพี่เป็นเด็กชายชั้น ป.4 ถึง ป.6 จำนวน 3 คน ทำอนาจารภายในห้องน้ำของโรงเรียนช่วงหลังเลิกเรียน และมีการถ่ายคลิปโพสต์เผยแพร่ลงในโลกโซเชียล โดยเหตุเกิดเมื่อวันที่ 21 มกราคมที่ผ่านมาหลังจากที่ก่อนหน้านี้เคยมีการร้องเรียนไปยังทางโรงเรียน และทางแม่ของเด็กหญิงผู้เสียหายได้ไปเจรจาเรียกค่าเสียหายเพื่อยอมความ โดยให้ผู้ปกครองของเด็กที่เป็นฝ่ายกระทำชดใช้ค่าเสียหายรายละ 3 หมื่นบาท รวมเป็นเงินจำนวน 9 หมื่นบาท และแม่ของเด็กหญิงผู้เสียหายได้นำเงินที่ได้มาหนีหายไปพร้อมกับแฟนใหม่ ขณะที่พ่อของเด็กหญิงไม่ยินยอม จึงนำเรื่องเข้าร้องเรียนกับทางมูลนิธิฯ และต่อมาได้เข้าแจ้งความร้องทุกข์กับเจ้าหน้าที่ตำรวจ สภ.ครบุรี เมื่อวันที่ 20 ก.พ.63ล่าสุด ทางผู้ปกครองของเด็กนักเรียนซึ่งเป็นฝ่ายก่อเหตุได้ออกมาแสดงความเสียใจกับเหตุการณ์ที่เกิดขึ้น พร้อมกับกล่าวแสดงความขอโทษกับสิ่งที่เด็กได้กระทำลงไป และอยากให้สังคมให้โอกาสเด็กๆ บ้าง เพราะสิ่งที่ทำไปเพราะเด็กๆ รู้เท่าไม่ถึงการณ์ อีกทั้งตอนนี้สภาพจิตใจของเด็กกำลังบอบช้ำอย่างหนักนางแก้ว (นามสมมติ) มารดาของเด็กนักเรียนชายชั้นประถมศึกษาปีที่ 6 ซึ่งเป็นหนึ่งในผู้ก่อเหตุ กล่าวว่า หลังจากที่ลูกชายก่อเหตุและเรื่องทราบถึงตนเอง ก็รู้สึกว่าลูกชายมีอาการเครียดอย่างหนักเนื่องจากรู้สึกผิดกับสิ่งที่ทำลงไป ตนเองในฐานะผู้เป็นแม่ก็ไม่อยากที่จะไปซ้ำเติมให้สภาพจิตใจของลูกบอบช้ำมากไปกว่านี้ ในส่วนของตนเองก็รู้สึกผิดและเสียใจกับสิ่งที่เกิดขึ้นอย่างมาก อยากขอโทษทางผู้เสียหายแทนลูกชายด้วยขณะที่ยายของเด็กนักเรียนชายผู้ก่อเหตุอีกราย เปิดใจว่า ไม่คาดคิดว่าหลานชายจะก่อเรื่องเช่นนี้ขึ้น เพราะเห็นว่าเด็กกลุ่มนี้ก็จะเล่นด้วยกันเป็นประจำเพราะบ้านอยู่ใกล้กัน ไม่นึกว่าจะถึงขั้นมากระทำอนาจารและถ่ายภาพเอาไว้อย่างนี้ หลังจากที่ข่าวเรื่องนี้แพร่สะพัดออกไป หลานชายรู้สึกเสียใจและเก็บกดอย่างมาก เอาแต่เก็บตัวอยู่ภายในบ้านไม่กล้าออกไปไหน ตนเองรู้สึกกังวลใจว่าหลานชายอาจจะคิดสั้น จึงอยากวอนให้สังคมช่วยให้โอกาสหลานชายด้วย เพราะคิดว่าสิ่งที่หลานชายทำลงไปเป็นเพราะรู้เท่าไม่ถึงการณ์ส่วนในเรื่องของการเจรจาเพื่อขอเยียวยาความเสียหายจากสิ่งที่เกิดขึ้นนั้น ทางผู้ปกครองของเด็กนักเรียนผู้ก่อเหตุยืนยันว่ามีการเจรจาชดใช้ค่าเสียหายจริง โดยผู้ปกครองของเด็กชายทั้ง 3 รายเจรจายินยอมจ่ายเงินให้กับแม่ของเด็กหญิงเพื่อยุติเรื่องราวรวมกันเป็นเงินจำนวน 70000 บาท ซึ่งแม่เด็กหญิงก็รับเงินไปและรับปากว่าจะไม่เอาเรื่อง เพราะเห็นว่าเด็กทำไปโดยรู้เท่าไม่ถึงการณ์ขณะที่ศึกษาธิการจังหวัดนครราชสีมา ได้ลงพื้นที่ตรวจสอบข้อเท็จจริงในเรื่องนี้ อยู่ระหว่างการรวบรวมข้อมูลเพื่อรายงานให้ทางกระทรวงศึกษาธิการทราบ และทางโฆษกกระทรวงศึกษาธิการจะเป็นผู้ชี้แจงในรายละเอียดต่อไป ส่วนการดำเนินคดีทางพนักงานสอบสวน สภ.ครบุรี อยู่ระหว่างการรวบรวมข้อมูลเพื่อเชิญตัวผู้ถูกกล่าวหามาสอบปากคำและดำเนินการตามขั้นตอนของกฎหมายต่อไป.
ผู้ปกครอง ด.ช.รุมอนาจาร ถ่ายคลิป เด็กหญิง ป.1 วอนสังคมให้โอกาสเด็กทั้ง 3 คน เผยหลังเกิดเหตุได้จ่ายค่าเสียหายให้ไปแล้วคนละ 3 หมื่น แม่เด็กคนที่ถูกกระทำ รับเงินแล้วหายตัวไปพร้อมพ่อใหม่
อนาจารเด็กหญิง,อนาจารเด็กป.1,3เด็กชายอนาจารเด็กหญิง,รุมอนาจาร นครราชสีมา,ร้องปวีณา อนาจารเด็ก,ข่าวทั่วไป